**AUGUST ŠENOA:**

**ZLATAREVO ZLATO**

**Bilješke o piscu:**

August Šenoa rođen je 1838. godine u Zagrebu. Djetinjstvo je

proveo u Zagrebu, gdje je završio osnovnu školu. Prvi razred

mađarske gimnazije završio je u Pečuhu, a u Zagrebu će završiti ostalih 7.

1873. godine imenovan je gradskim senatorom. Umro je 1881. g.

Svoj roman "Zlatarevo zlato" objavio je 1871. godine u časopisu "Vijenac",

a godinu dana kasnije kao posebnu knjigu.

**Kratki sadržaj:**

Radnja se odvija u 16 st. u Zagrebu. Plemić Pavao Gregorijanec

spašava Doru Krupićevu prilikom jedne gužve u gradu i odvodi je

njenom ocu, zlataru Petru Krupiću. Pavao se odmah u nju zaljubio.

Prilikom iste nevolje u gradu smili mu se nijemi prosijak Jerko i zamoli

svoje sluge da ga odnesu na njegove dvore da se izliječi. Dora je slovila

kao lijepa, vrijedna, skrušena i vjerna bogu i domu, iako je rano ostala

bez majke pa ju je uz oca odgajala kuma Magda. Brijač Grga Čokolin nije

uspio isprositi Doru za ženu pa se zakleo da će Krupićevoj obitelji nanijeti

sva zla. Pokušao je djevojku u gradu oklevetati zbog čega ju je otac

otjerao kod rođaka van grada. Putem su ju presreli plaćenici Stjepka

Gregorijanca s namjerom da ju otmu i osramote, ne bi li tako onemogućili

da se Pavao njome vjenča. Kao što je brijač Grga bio doušnik Stjepku,

tako se prosjak Jerko zajedno sa plemićem Pavlom urotio protiv Grge

i oca Gregorijanca. Dodatnu nevolju čini barunica Klara koja je rano ostala

samoborska udovica i smrtno se zaljubila u lijepog Pavla. Jerko je objasnio

Pavlu da nije nijem, da imaju zajedničkog oca, da mu je majka bila

služavka na očevom dvoru, da ju je Stjepko napastovao i kad je vidio da

je trudna protjerao ju je sa dvora. Umrla je u teškoj bjedi, a on joj se

zakleo da će cijeli život šutjeti, kako nitko ne bi saznao ništa o njemu.

Do sada mu je pomagao rođak fratar u samostanu. Kad su nastale svađe

između vlastele i građana, u vrijeme kad je Petar bio na ratištu protiv

turaka, Klara je unajmila jednog zlobnika koji se pojavio u Dorinoj kući

za vrijeme dok je bila sama. Prethodno je taj zlobnik ranio Janka koji je

čuvao Dorina ulazna vrata. Dori se predstavio kao čovjek koji traži zaštitu,

u nevolji je i bježi. Smilio se Dori, donijela mu je vode i dok je gledala

kroz prozor zlobnik joj je podmetnuo otrov. Kratko nakon što je probala

tu vodu preminula je. U taj čaš došao je nesretni Pavao koji nije ništa

mogao napraviti protiv toga. Idućeg dana Dora je bila sahranjena.

Za vrijeme dok je ležala na odru u crkvi Pavao se sreo sa Klarom

i obećao joj najljuće nevolje za sve što je učinla. Pavao je otišao na ratište

sa turcima. Vratio se tek na samrti oca Stjepa, kojeg ispovijeda svećenik

Jerko. Otac se na samrti ispovijeda svećeniku i kaje se za vanbrčnog sina.

Svećenik otkriva da je on taj sn. Iza obitelji Gregorijanec u kojoj su bila tri

sina nije ostao niti jedan nasljednik. Pavao se nije ženio i pognuo je na

ratištu. Niko je mao samo jednu kćerku, a Jerko je bio svećenik.

**Mjesto radnje:**

Zagreb

**Vrijeme radnje:**

Druga polovica 16. st.; od 1574. do 1582. godine

**Tema:**

Sukob zagrepčana i gregorijanaca zbog prava na Medvedgrad

**O djelu:**

Ovo je djelo povijesni roman. Pisan je štokavštinom utemeljenom

na građanskom jeziku. Ima dosta latinskih riječi jer je roman pisan

u 16. st. kada se latinski jezik još uvijek koristio. U svom pripovijedanju

pisac se koristi dijalozima koji vode do sukoba, monolozima i čestim,

dugačkim opisima koji nam opisuju prostor u kojem se radnja odvija.

Šenoa je sveznajući pripovjedač jer ima uvid u cjelokupno zbivanje i

radnju. On je i nepouzdani pripovjedač jer iznosi vlastito mišljenje o

postupcima svojih likova. U ovom romanu ima sredstava retardacije:

Šenoa uz dvije glavne radnje (borba za Medvedgrad i ljubavna priča Dore

i Pavla) ubacuje i mnoge epizodne radnje (npr. sukob Petra i Stjepka,

sukobi u hrvatskom saboru...)

Radnja romana je podijeljenja na dvije paralelne radnje:

povijesnu i ljubavnu. Uz povijesnu priču vezan je i opis cjelokupnog

društvenog i političkog života Zagreba u 16. st. To je osnovna fabula

na koju se vezuje i ljubavna fabula, u kojoj je prikazana priča o dvoje

zaljubljenih. To dvoje je iz različitih društvenih staleža i u to vrijeme se

nisu smjeli ni voljeti, a još manje ženiti. Na početku romana pisac iznosi

mnoštvo opisa da bi nas bolje upoznao sa životom u 16.st. Upoznajemo se

sa panoramom Zagreba, s običajima tog vremena te sa životima raznih

ljudi i s glavnim likovima.

**Analiza likova:**

Glavni i najvažniji likovi su Dora Krupićeva i Pavao Gregorijanec.

Dora i Pavao su pozitivni likovi. Oni se vole, ali su iz različitih društvenih

slojeva pa ne smiju biti zajedno.

**Dora**

Oičenje nevinosti, čistoće, nježnosti i dobrote. U romanu se spominju

samo njezine vrline, kao da uopće nema mana.

"Bijaše bistra, živa, te se već za kasnijeg djetinjstva toliko oslobodila

tako da je više nisu smatrali djetetom, svi su je nazivali "zlatarevom

mudrijašicom" jer se mala naučila čitanju i pisanju..."

Dora je vrlo inteligentna, jako pametna i lijepa. Njezino srce je osvojio

samo Pavao Gregorijanac. Ona na kraju umire jer su svi negativni likovi

bili protiv nje. Njezinu smrt isplanirao je Grga Čokolin, koji je volio Doru,

ali je nije želio gledati sretnu s drugim.

**Pavao**

Mlad i lijep čovjek. Hrabar je, odlučan i plemenit. Dobar je vojnik,

a u borbi je velik junak.

"Mladiću bijaše jedva dvadeset godina. Lice blijeđašno, plemenito,

kosa dugačka, crnomanjasta, brčići mali, čelo visoko, a sjajne plavetne

oči pod tamnim trepavicama dvije zvijezde da ih nije mutila neka sjeta.

Mladić bijaše lijep, snažan, a ljepši od brige i sjete."

Pavle je bio zaljubljen u Doru. Za nju bi dao sve, pa i svoj život.

On je veoma plemenit i osjećajan, te je posve različit od svog oca.

Bio je jako vezan uz majku, te se nakon njezine smrti udaljavao od

obitelji.

**Stjepko Gregorijanec**

Dostojanstven, samovoljan i silovit plemić. Čini sve da ostvari svoje želje.

Jako mu je važno mišljenje drugih.

**Klara Grubarova**

Brzopleta, pokvarena i lažljiva. Opsjednuta je svojom ljubavi prema Pavlu

zbog koje na kraju poludi.

**Petar Krupić**

Iskren, pošten, blag i mudar. Velik je uzor svojoj kćeri Dori.

**Grga Čokolin**

Pokvaren, zao i tašt. Voli Doru i planira njezinu smrt samo da je ne gleda

sretnu sa nekim drugim.

**Magda**

Oličenje dobrote i sigurnosti. Voljela je i štitila Doru te je nakon njezine

smrti i sama umrla nastavljajući je štititi i nakon smrti.

**O čemu Šenoa govori u predgovoru?**

Šenoa već u prvoj rečenici predgovora tj. svoga obraćanja štiocu iskazuje

motiv svoga pisanja, pokazuje što ga je nagnalo da se prihvati upravo ove

teme:

“Iznosim pred tebe prijatelju hrvatske knjige malenu sliku burne naše

davnine. Nadam se da će ti mila biti, jer je naša, nadam se da ćeš i

mojemu peru oprostiti gdje je pogriješilo, jer da je u peru bilo toliko

vještine koliko je bilo ljubavi za našu stvar, knjiga bi bila bez prigovora.”

Šenoa zatim izvještava svog čitaoca o tome kako je došao do fabule

romana, kako je kopao po starim pisohranama, drevnim knjigama i

drugim listinama:

“Premećuć po arhivu Grada Zagreba stare zaprašene artije u kojih sto

godina nije bila ruka dirnula, naiđoh in ljutu i krvavu pru među silnim

podbanom Gregorijancem i građani zagrebačkimi. Starina Krčelić znao je

za tu pravdu ali nije joj znao razlog. A ja otresi prašinu, i eto pred mojim

očima crno na bijelom zašto se podban i Zagreb zavadiše i zašto je silni

velikaš pao. Eto ti gotove pripovijetke, viknuh radostan i naoštrih pero.

Stao sam slagati listine, čitati i čitati do zlovolje. Kupio sam ovdje, kupio

ondje, prebirao zapisnike, račune, učio knjige i stare i nove. Kopao sam

da iskopam ruševine starog Zagreba, kopao da uskrisim iz groba stare

hrvate kakvi bijahu u zboru, u domu, na bojištu. I pomože Bog. U duši

mojoj oživiše divne slike, ja sam ih skupio, nadrtao, i evo ih pred tobom,

štioče dragi.”